### | | | | --- | --- | | | | | --- | | **Teknik- og Miljøudvalget** 7. december 2017 Sagsnr. 710-2007-16578 Dok.nr. 710-2017-212086 Sagsbehandler DPEVCH | | 85.                 Offentlig høring af statens forslag til justering af områdegrænser for Natura 2000-område "Robin Lauridsen og Mie Knudsen" - Åbent

###

|  |  |
| --- | --- |
| Tidl. politisk behandling | BY, 27.09.16, pkt. 158. |
| Forventet sagsgang | TM-U, ØK, BY |
| Lovgrundlag | Bekendtgørelse om kommunalbestyrelsens Natura 2000-handleplaner |

###

**SAGENS INDHOLD**

I denne sag skal Byrådet tage stilling til, om der ønskes
indsendt høringssvar til Statens forslag til justerede Natura
2000-områdegrænser. Staten har sendt forslaget i offentlig høring i perioden
28. september 2017 til 3. januar 2018.

Med den landspolitiske aftale om Naturpakken er det
besluttet at undersøge mulighederne for at justere på områdegrænserne for
Danmarks Natura 2000-områder. Dette er de beskyttelsesområder, som i [adresse] er
udpeget efter EU’s naturdirektiver (habitatdirektivet og
fuglebeskyttelsesdirektivet). Der kan læses mere om Statens høringsmateriale og
Natura2000-områderne [her](http://mst.dk/natur-vand/natur/natura-2000/natura-2000-omraaderne/justering-af-natura-2000-omraaderne/).

Staten har lagt særlig vægt på at justere intensivt drevne
jordbrugsarealer og bynære arealer. Kommuner med Natura 2000-arealer har i
marts 2017 haft administrativ mulighed for at indsende tekniske
rettelsesforslag til bynære arealer og jordbrugsarealer, som giver problemer i
den daglige forvaltning. Disse arealer kan kun udtages af beskyttelsesområderne,
hvis ændringen ikke   skader de arter og naturtyper, som er grundlaget for
udpegningen.

Der har også være mulighed for at tilføje nye naturarealer,
der understøtter direktivformålet. Statens kriterie har her været, at den
påtænkte udvidelse ikke må begrænse nærliggende landbrugsejendomme i eventuelle
senere udvidelsesmuligheder.

I [adresse] og Randers Kommuner er der et Natura 2000-område
benævnt Robin Lauridsen og Mie Knudsen. Omtrent 4 ha af Natura 2000-området er
beliggende i [adresse] og omhandler skovnaturtyper uden fredskovspligt.
Den udpegede skovnaturtype er elle- og askeskov. Til den del af
Natura2000-arealet, der er beliggende i [adresse], indsendte Teknik og
Kultur i marts 2017 forslag til tekniske rettelser Forslagene var mindre nedjusteringer,
således at afgrænsningen følger de nuværende matrikelgrænser. Disse grænser
udgør samtidig den reelle grænse for den nuværende anvendelse af arealerne,
hvorved små nuværende landbrugsarealer udtages af Natura 2000 området.

I det nu fremsendte høringsforslag for Robin Lauridsen og
Mie Knudsen foreslår staten Natura 2000 området reduceret på intensivt drevne
landbrugsarealer. Det reducerede forslag er i overensstemmelse med det forslag,
som Teknik og Kultur tidligere har indmeldt i den administrative høring. Staten
foreslår 22,7 ha udtaget i [adresse] og [adresse], heraf ca. 1 ha
beliggende i [adresse]. Kortet, der viser justeringen, kan ses i
bilaget.

Det er oplyst, at staten sender forslaget til godkendelse i
EU 1. oktober 2018, hvorefter det forventes, at der vil blive udarbejdet en ny
bekendtgørelse.

**VURDERING**

Statens forslag til justeringer i [adresse] er
minimale og følger Teknik og Kulturs tekniske indmelding. Forvaltningen
vurderer ikke, at det vil have negative konsekvenser for Natura 2000-områdets
arter og naturtyper, der er grundlaget for udpegningen. Teknik og Kultur
vurderer ligeledes, at det ikke er muligt at udvide Natura 2000-området uden at
komme i konflikt med Statens kriterier om ikke at begrænse nærliggende
landbrugsejendomme i eventuelle senere udvidelsesmuligheder.

På baggrund af Statens retningslinjer, og den afgrænsning
der er medsendt i høringsmaterialet for Robin Lauridsen, anbefaler Teknik og
Kultur, at der ikke indsendes bemærkninger til høringsforslaget.

**ØKONOMI**

Der er ingen økonomiske konsekvenser.

**INDDRAGELSE**

[adresse] er høringspart og har ikke inddraget andre
i sagen.

**INDSTILLING**

Direktøren for Teknik og Kultur indstiller til Byrådet:

1.    At Byrådet godkender, at der ikke fremsendes høringssvar til Staten

**BESLUTNING**

**Bilag**

|  |  |
| --- | --- |
| Kortbilag - justering af afgrænsning for Natura 2000-område Bjerre Skov og Sebastian Brandt 710-2017-250153 |